Sådan finder du den bedste lokale svejser - Onmedia\nBy Nina Price / august 18, 2020\nEn svejser kan være nyttig til mange ting. Uanset om du er en virksomhed med stort behov eller om du…\nEn svejser kan være nyttig til mange ting. Uanset om du er en virksomhed med stort behov eller om du blot er en privatperson som skal have løst en lille opgave, så er det forholdsvis nemt at finde en svejser. Her får du nogle tips til at finde den helt rette.\nFå nogle anbefalinger\nKender du nogle, der har fået en opgave løst af en svejser for nyligt? Så hør om de kan anbefale nogle.\nHvis du driver en virksomhed, så har du sikkert nogle kontakter med nogle forbindelser. Ellers kan det være, at du kender én, som kender én. Det er den traditionelle måde at finde en svejser på.\nEllers kan du simpelthen bare søge på nettet. De fleste ambitiøse svejsere har en online tilstedeværelse, så du kan snildt søge efter en svejser i din by, hvorefter de mest relevante resultater dukker op.\nDet er en nem måde at finde potentielle folk på, men til gengæld bør du også læse lidt mere om priserne og ydelserne inden du laver en aftale med svejseren.\nVær sikker på at svejseren kan klare din opgave\nDet er nemlig vigtigt, at svejseren er i stand til at klare lige præcis din opgave. Svejsning lyder meget generelt, men der er flere ting en svejser skal kunne, og vær gerne sikker på, at vedkommende kan udføre et kvalitetsarbejde for dig.\nHvis du eksempelvis har brug for rustfri svejsning, så kunne det være en god idé at søge specifikt efter det i Google – eller i hvert fald tjekke, om det nævnes som en af ydelserne på svejserens hjemmeside. Udover rustfri svejsning kan der selvfølgelig være mange andre specialområder, og det er samtidig vigtigt at informere svejsemesteren om din opgave.\nHvornår har man brug for en svejser?\nSvejsere arbejder med metal, og det kan sådan set både være små såvel som store ting. Hvis du skal have lavet noget af stål eller jern, er det naturligvis en svejser du skal have fat i. Grundet de ting, som svejsere ofte arbejder med, er det især inden for industrien, at der er brug for dem.\nHvis du har noget, der skal laves derhjemme, for eksempel at samle to stykker metal, så er det muligt at svejse selv, men det kræver dog lidt udstyr. Du kan bruge en CO2-svejser med anlæg, et godt sted at arbejde, samt lidt sikkerhedsudstyr. Det bedste er dog ofte at hyre en ekspert – både for at slippe for bekymringerne, men også for at få det bedst mulige resultat.\nCategories: Blogging Tags: rustfri svejsning


Vis stor respekt - Mere Glimmer Bloggen - Blog og billeder\nVis stor respekt for de ægte følelser – giv plads til, at du kan lade dig fylde af dem. Vi gør en masse ikke-følelser til følelser – holdninger, synspunkter og fordomme er gjort til ikke-diskuterbare følelser. For mig at se, fordi vi så ikke behøver tage ansvar for de ting, men gemmer os bag, at de nu er gjort til følelser, der som sagt ikke kan diskuteres. Prøv lige at kigge på følgende sætninger:\nJeg føler mig overset.\nJeg føler mig forbigået.\nJeg føler, du er ligeglad.\nJeg føler mig dårligt behandlet.\nJeg føler mig ikke respekteret.\nIkke noget med følelser at gøre\nIngen af de ting har med følelser at gøre. Der er derimod tale om intellektuelle, tankemæssige, bevidste processer. Du kan ikke føle, at du bliver overset, men du kan tænke eller vurdere det. Du kan ikke føle dig dårligt behandlet, men du kan beslutte eller fortolke det som sådan. Sådan er det med en lang række andre begreber, som folk i følelsernes diplomatiske immunitet slår hinanden oven i hovederne med! Der eksisterer faktisk i dag på den måde, hvad jeg vil kalde et følelsestyranni. Eftersom det politisk korrekte længe har været, at følelser bare skal respekteres, så har det selvfølgelig været en fordel med dén taktik.\nDin tolkning af verden\nTanker og domme bygger på dine egne værdier og overbevisninger – på hvordan du tolker verden og andre mennesker. Det er med andre ord naivt (om end frygteligt fristende for os alle) at give andre mennesker skylden eller ansvaret for dine følelser! Simpelthen fordi du, og ingen som helst andre, er herre over de tanker, der går forud for følelserne.\nDet virker som om, at nogle følelser i nogle situationer er fuldstændig ”rene” – forstået på den måde, at de vitterlig er, hvad man kan kalde en autentisk og umiddelbar reaktion på livet. Vi kan reagere med frygt på en trussel. Nogle gange kan du forhåbentlig også vågne om morgenen og uden nogen konkret grund bare være glad. Hvis du bliver direkte forulempet, så kan du føle vrede uden nogen forudgående tankeproces. Hvis du oplever et dødsfald, så kan du føle sorg uden forudgående tanker. På samme måde kan du også føle frygt og kærlighed uden videre. Det er altså oplevelser, følelser, der fylder dig uden forudgående tanker som sådan – de kommer indefra og fylder dig ud.\nVis stor respekt for de ”ægte” følelser – giv plads til, at du kan lade dig fylde af dem. Og lær at kende forskel på de ”almindelige” følelser, der kommer ud af personlighedens tanke-amok.


Line Hansen blev kendt i 'Livet er fedt' – i dag er alt forandret: 'Tåbeligt at have dårlig samvittighed over at spise chokolade' | BT Film, TV og Streaming - www.bt.dk\n17. jan. 2021 - 9:00\nLine Hansen blev kendt i 'Livet er fedt' – i dag er alt forandret: 'Tåbeligt at have dårlig samvittighed over at spise chokolade'\nHør Lines råd til vægttab her. Journalist: Helle Lho Hansen / Video: Rasmus Laurvig, Byrd / Foto: Ritzau / Redigering: Petra Møller\nTirsdag aften begyndte hun at tænke på vægten. Både den vægt, der helt fysisk stod på højskolens kontor. Men især det tal, vægten ville vise, når hun onsdag morgen skulle træde op på den.\n»Allerede dagen før var jeg nervøs og tænkte over, hvor meget jeg spiste og drak. Om morgenen stod jeg tidligt op og tissede flere gange inden vejningen – for tænk nu, hvis dét gjorde en forskel,« siger Line Hansen.\nHvert et gram talte i kampen mod kiloene, da hun for 20 år siden var elev på slankeholdet på Ubberup Højskole.\nLine Hansen var en af de seks danskere, som TV 2-programmet 'Livet er fedt' fulgte. Når hun ser tilbage, ved hun, at vægten fyldte alt for meget i hendes og de andre kursisters bevidsthed.\nDeltagerne i 'Livet er fedt', da de ankom til Ubberup Højskole for 20 år siden. Det er Line Hansen, som man kan se bag Allan Petersen yderst til venstre. Pressefoto Tv2. Foto: Tv2\n»Det var absolut ikke forbundet med gode følelser at skulle på vægten hver uge,« siger hun og bakkes op af en af de andre elever fra dengang.\n»Det var skræmmende at stå til offentligt skue hver onsdag morgen. Nogle gange blev man jo pisse ked af det, andre gange kunne man svæve på en sky derfra,« husker Allan Petersen, der også medvirkende i TV 2-programmet.\nDet store fokus på kiloene har indprentet vaner i Line Hansen, som hun i dag betegner som uvaner.\n»Alt var sort/hvidt, sundt/usundt, forbudt/tilladt. Selv i dag tænker jeg nogle gange, at det er at synde, når jeg spiser et stykke chokolade. Men det var sådan, man gjorde – dengang.«\nGift og har en datter på 11 år.\nLeder på Livsstilsefterskolen Hjarnø, som er en del af BGI akademiet.\nEn af deltagerne i Tv2-programmet ‘Livet er fedt’. Nu aktuel i ‘Livet er fedt - 20 år efter’.\nDet kunne lyde, som om Line Hansen er vred over sine oplevelser på Ubberup Højskole. Intet kunne være mere forkert.\n»Jeg er glad for Ubberup. Det var dér, mit liv vendte 180 grader,« siger den i dag 41-årige Line, der lige var blevet student, da hun tjekkede ind på højskolen ved Kalundborg.\n»Jeg havde det ikke godt. Mit selvværd var lavt, jeg havde taget meget på og havde bygget en identitet op, hvor jeg blev hjemme og trak mig fra det sociale.«\nEn snak med lægen fik hende til at tage på højskole, og de fire måneder der ændrede hendes liv – for altid.\nLine Hansen, da hun som 21-årig var på Ubberup Højskole for at tabe sig.Foto Ernest van Norde. Foto: Ernst van Norde\n»Jeg tog af sted med det formål at finde mig selv og blive glad. Nummer to var at tabe mig. Højskolen gav mig en ramme, hvor jeg passede ind. For det var sjovt at bevæge sig sammen med de andre, der heller ikke hoppede super højt,« husker hun.\nForandringen indeni skabte grobund for et vægttab.\n»Jeg tabte mig 11 kilo på Ubberup og ni kilo kort efter. Gennem årene har jeg tabt mig lidt og taget lidt på, men jeg har holdt fast i et vægttab omkring de 20-30 kilo.«\nEfter højskolen tog Line Hansen en bachelor i økonomi, men begyndte også i en selvhjælpsgruppe for unge overvægtige og blev spurgt, om hun ville stå for et motionshold.\nEn mere selvsikker Line Hansen efter opholdet på Ubberup Højskole. Foto: Ernst van Norde Foto: Ernst van Norde\nSiden gjorde 'Livet er fedt' udsendelserne hende og de andre programdeltagere til nogle af de første realitystjerner herhjemme – og stille og roligt begyndte nye muligheder at dukke op.\n»Jeg blev spurgt, om jeg ville lave et motionshold for overvægtige og blev uddannet instruktør. Siden fik jeg hold på FOF og i et fitnesscenter, hvor jeg fik mine egne slankehold.«\nPludselig var det hende, der stod for at planlægge og hjælpe andre med at gennemføre deres vægttab.\n»Mit mod blev større med tiden, men det var vigtigt for mig at have en faglighed.«\nLine Hansen som 25-årig, da hun havde fået gang i sit nye liv, hvor hun hjalp andre til at tabe sig. Foto: Karl Ravn. Foto: Karl Ravn Karl Ravn Karl Ravn\nDerfor tog hun en uddannelse som klinisk diætist. Ved siden af studierne holdt hun foredrag om sit eget vægttab, skrev om motion og velvære i Ude og Hjemme og havde motionshold.\nDet blev en 'livsomlægning', som hun har holdt fast i lige siden.\nI 10 år arbejdede Line Hansen med forebyggelse af sygdomme ansat i Horsens Kommune, og hun har flere gange været tilbage på Ubberup Højskole for at undervise. I dag ved hun, at sundhed handler om så meget mere end et tal på vægten.\n»For 20 år siden gik man kun op i kalorier. Dengang blev produkter som light mayonnaise og Cheasy introduceret. Vi syntes, at maden smagte godt, men den smager endnu bedre i dag, hvor ved man, at sundhed også handler om velsmag. Det hele er ikke så kønsløst længere.«\nHer er Line Hansen, Allan Petersen og Merethe Kasten tilbage på Ubberup Højskole i 'Livet er fedt - 20 år efter'. Tv2-foto Foto: Tv2\nMange af vennerne fra Ubberup tog på igen, så snart de kom hjem fra højskolen. Line Hansen var den eneste fra 'Livet er fedt'-programmet, der holdt sin nye vægt.\n»Dengang sagde man, at fem procent holdt vægttabet. Det er stadig meget svært, men i dag er der meget mere fokus på, hvordan man holder fast i en ny livsstil, for eksempel tilbyder man netværksmøder undervejs.«\nFor to år siden blev Line Hansen leder af Livsstilsefterskolen Hjarnø – en efterskole med fokus på sundhed og livsstil.\nDer tager hun imod unge, der – som hun selv for 20 år siden – er i tvivl om, hvilken vej de skal gå. Da hun selv tog på Ubberup Højskole, kom de fleste med ét formål – at tabe sig.\nSom 41-årig er Line Hansen leder af Livstilsefterskolen Hjarnø, hvor hun hjælper unge, der gerne vil ændre kurs. Foto Byrd/ Rasmus Laurvig. Foto: Byrd/ Rasmus Laurvig\n»I dag skal de unge selv sætte målet for deres livsstilsændring. Nogle vil tabe sig eller styrke deres selvværd, andre vil blive glade for at bevæge sig eller finde glæden ved deres krop.«\nPå efterskolen har de en vægt, men Line Hansen vejer kun sine elever, hvis de selv insisterer.\n»Når de vil vejes, husker jeg dem på, at det er bare et tal. Sundhed er også at være glad og finde gode fællesskaber.«\nSom hun siger til sine elever:\n»Det er slut med 'forbudt'. Det er tåbeligt at have dårlig samvittighed over at spise et stykke chokolade, hvis det er det eneste usunde, man har spist en hel uge.«\nHun ved, at budskabet er rigtigt, men:\n»Det er ikke det samme som, at det er sivet helt ind i min egen krop.«\nHun kan stadig genkalde sig nervøsiteten før onsdagsvejningen.\n»Vægten har fyldt alt for meget i mit liv. Jeg er så meget mere end dét tal. Jeg vejer mig ikke længere, men jeg bruger den samme størrelse tøj som dengang, jeg havde tabt 25 kilo.«


Lav selv: Fire kvikke sportsdrikke | Madopskrifter | fyens.dk\nLav selv: Fire kvikke sportsdrikke\nPubliceret 04. august 2015 kl. 19:20\nSafterne i en vandmelon er gode mod muskelømhed.\nKokos, vandmelon, rødbede og hyben. Fire gode bud på sportsdrikke, som vil hjælpe dig med din træning.\nEr du træt af de kunstige smage i energidrikke? Eller er du bare træt af den anonyme smag af almindeligt vand?\nwww.klogkost.dk har kigget på forskningen indenfor sportsdrikke og giver dig her nogle bud på gode alternativer.\nKokosnødvand er ikke bare en lækker læskedrik, vi kan nyde på Thailands strande, men også en effektiv sportsdrik i forbindelse med let træning.\n"Kokosvand er en naturlig drik, der har alt, hvad de almindelige sportsdrikke har og mere til," siger dr. Chhandashri Bhattacharya fra Indiana University Southeast i New Albany, USA.\n"Det har fem gange mere kalium end Gatorade eller Powerade. Når du får kramper i dine muskler, vil kalium hjælpe dig med at slippe af med kramper. Det er en sund drik, der fylder lagrene med de næringsstoffer, din krop har mistet i løbet af en moderat træning."\nHar du ømme muskler efter træning, skulle du måske prøve at drikke vandmelonsaft.\n"Vandmelonsaft er naturligt rig på aminosyren L-Citrulluine, der giver atleter gode muligheder for, at forbedre deres sportspræstationer," siger Martha P. Tarazona-Diaz fra Institut for Fødevarevidenskabsudvikling på Universidad Politecnica de Cartagena i Spanien.\nHun har testet aminosyrens effekt på idrætsstuderende, der knoklede på motionscykler, og konstaterede at muskelømheden var mindre i op til 24 timer.\nL-Citrulluine forekommer dog også i andre meloner, squash, agurker samt græskar.\nHvis du ofte hvæser, hoster og hiver efter at få vejret, når du har trænet, så prøv inden at drikke et glas hybensaft fyldt med C-vitaminer.\n"C-vitamin kan nemlig reducere bronkokonstriktion som følge af motion," siger Dr. Harri Hemilä fra Helsinki universitet i Finland.\nAnstrengelsesudløst bronkokonstriktion er en astmalignende forbigående forsnævring af luftvejene, der opstår under eller efter træning. Det kan forårsage symptomer såsom hoste, hvæsen og åndenød.\nOmkring 10 procent af den almindelige befolkning lider af anstrengelsesudløst bronkokonstriktion, men blandt visse vintersportsgrene kan forekomsten være op til 50 procent.\nAnbefalingen af at drikke et glas hybensaft skyldes at hyben er en af de planter, der har det højeste indhold af C-vitamin. Hyben har 840 mg/100 gram, mens for eksempel appelsiner kun har 60 mg /100 gram.\nNitrat i rødbedekoncentrat øger blodtilførslen til musklerne under træning.\nDet viser en undersøgelse fra Kansas State University, USA, hvor forskere har påvist, at rødbedesaft kan være en fordel for fodboldspillere ved at øge blodgennemstrømningen med 38 procent til hurtigt reagerende muskelfibre - dem, der anvendes til eksplosive løb.\nLæs også: To glas proteindrik forbrænder mavefedtet\nNår det drikkes, reduceres nitrat i munden af bakterier til nitrit, der synkes og derefter reduceres til nitrogenoxid, som er effektiv til at udvide blodkarrene. Det er som at tænde en vandhane, der får blodet til at strømme frit.


26. september 2019 //Teater\nBodil Jørgensen tegner igennem Jørgen Rygs repertoire et sørgmuntert portræt af det moderne menneske. Forestillingen, der opføres på Teatret Svalegangen, er spækket med monologer og sange, som Bodil Jørgensen mestrer til fulde.\nLyset slukkes, et toilet skyller ud, tjeneren kommer på scenen med skjorten stikkende ud af gylpen. Trommer sætter i. Tjeneren sætter sig bag klaveret og spiller jazz sammen med trompetisten, der projiceres op på bagtæppet. Iført slidte grå Crocs, sorte læderbukser, en lædervest og leopardbluse vælter Bodil Jørgensen som fuld stamgæst ind på scenen. “Spil lige det der igen” lyder det opmuntrende fra stamgæsten. Hvorefter hun råber, “Det der skal du ALDRIG spille igen”. Vi er på Café Høvlen, hvorfra livets store og små spørgsmål vendes og drejes.\nJazztrompetist og skuespiller\nScenografien er enkel. Cafe´Høvlen er indrettet med bar, cafebord, klaver og et bagtæppe, hvor skyggen af Jørgen Ryg i form af trompetist ses. Jørgen Ryg var oprindelig jazztrompetist, men blev kendt som skuespiller, hvor han spillede komiske roller og var aktør i en række revyer.\nGrov og sjov\nTemaer som at egne sig til noget, ensomhed, skilsmisse, ananaskur og utroskab tages op, og der skal ros for at inddrage nutiden, så den bliver relevant i 2019. Den grønne Tuborg er lunken og lunefuld. “Den smager som et glas vand med hår og en klat smør.” Replikkerne er sjove, og Bodil Jørgensen er grov og ubehøvlet. Det forventes også, når man er i selskab med Bodil Jørgensen på scenen.\nPianist supplerer og provokerer\nPå scenen akkompagneres Bodil Jørgensen af en velspillende Bjarne Sahl. Han agerer tjener og pianist og spiller op til hende uden de store replikker. Med mimik og smil på læben provokerer og udfordrer han Bodil Jørgensen. Han skaber en rolig stemning, når hun kører op i en spids. Det er der behov for, og de to supplerer hinanden godt.\nSærlig evne og timing\nBodil har en særegen musikalitet. Sangstemmen er ikke prangende, men den passer perfekt til et værtshus. Godt hæs, og som om whisky og flere pakker smøger sidder på stemmen, fremfører hun første sang “Pyt”. Derefter følger “Hvad skal vi med kvinder”, hvortil der tilsættes usædvanlige dansetrin. Bodil Jørgensen kan om nogen fortælle en historie gennem sangen og stemmen. Hun lader pointerne falde urytmisk med en bevidst timing, så vi kan høre hvert et ord og fanger pointen. Første afdeling slutter af med “Lykke”, som er skrevet af Rygs trofaste makker Preben Kaas.\nFans af Ryg og Jørgensen\nAnden afdeling starter som den første. Der grines igen. Det er et modtageligt publikum. Det grå guld er pænt repræsenteret i salen. Mange er helt sikkert både Bodil Jørgensen og Jørgen Ryg fans.\n“Enlig far” fik latteren til at runge i Svalegangens Store Sal. Alle kender til det med at glemme ord i en sætning, men i denne sketch kører det helt ud af sporet, hvilket Bodil Jørgensen med sin gestik imponerer med. Det hele slutter af med stående bifald og ordene fra Bodil Jørgensen “Nå ja, I trænger nok til at stå lidt op. Tak for det!”\nBodil Jørgensen gør det rigtig godt og er den perfekte skuespiller til portrættering af Jørgen Ryg. Hun er folkekær, lige som Jørgen Ryg var det. Ligeledes er hun en skøn fortæller, der forstår at artikulere, så pointerne forstås og understreges. Kun Bodil Jørgensen kan bevæge sig og formulere sig så groft og slippe godt afsted med det.\nMåden at inddrage Jørgen Ryg som trompetist vha. briller, som Jørgensen tager af og på, med lyden fra trompeten, fungerer godt. Karakteren, som Bodil Jørgensen spiller, er set før, så intet nyt der. Lidt mere variation havde fået os helt op at ringe. Men Bodil Jørgensen er og bliver en ener. Tak for det! Fem stjerner.\nSpilleperiode: 24. til 28. september 2019\nSted: Teatret Svalegangen, Store Sal\nVarighed: Ca. 100 minutter inkl. pause\nTid: Hverdage klokken 19.30, lørdag klokken 16.00\nManuskript: Bodil Jørgensen og Bjarne Sahl\nInstruktion: Jacob Morrild\nKomponist: Bjarne Sahl\nProduceret af Café Liva


Lindenborg Roklub med i DM i Coastal\nSenest opdateret: Søndag, 9. september 2018 10:36\nSkrevet af Dan K. Kyhl\nFor første gang i 25 år er Lindenborg Roklub med som deltager i et danmarksmesterskab, nærmere bestemt noget så eksotisk som DM i Coastal i Rødvig, Stevns. Formand Erik Borup og rochef Lisette B. Jørgensen, fik et skørt indfald et par uger inden DM i Costal skulle afholdes, skørt fordi klubben ikke er i besiddelse af nogen Coastal både!! Så det blev noget småt med træningen inden; en enkelt længere træningstur i Holbæk hvor der blev lånt en Coastal båd. Og med en aftale om lån af en Coastal båd til selve konkurrencen, tog Erik, Lisette og supporter afsted til Rødvig, lørdag morgen d. 1 september.\nDet skal da lige nævnes, at det er var selvsamme Lisette, der sidst repræsenterede klubben ved en konkurrence for en smule mere en 25 år siden! Så det er ikke for sent for alle os andre og vi blev da også opfordret til at deltage i langturskaproning i inrigger, vistnok 12 og 25 km discipliner.\nGodt ankommet i Rødvig, startes der med et deltagermøde med gennemgang af bane og regler osv. Og så er det ellers bare at komme i gang. Erik og Lisette er i sagens natur tilmeldt mix 2'er Coastal, der med 9 tilmeldte både ligger som den sidste disciplin om eftermiddagen. Så der var masser af tid til at se hvordan det hele foregik og hvad der skulle tages i agt for, på den 3 km lange, noget skæve sekskantede bane, der skulle rundes to gange. På ca. 30 minutter!\nI betragtning af den manglende træning, deltagelse af flere OL deltagere og DM vindere, er forventningen om en podieplads ikke eksisterende og bare at være en del af feltet en smule tvivlsomt.\nMen uanset dette går starten og der knokles derudaf, og det ser ikke helt dårligt ud og ved runding af den første bøje ligger de som otter. Men, men, som set fra de tidligere løb, får selv de bedste problemer ved den tredje bøje, hvor der skal vendes op imod den smule vind der er. Flere fik en ubændig trang til at stikke mod Sverige istedet for at holde sig på banen; Erik og Lisette ligeså og det gjorde at de rykkede en plads ned.\nDenne plads, og ikke mindst afstanden op til dem foran, blev holdt resten af banen igennem. Så selvom det blev til en sidsteplads, lidt som forventet, kunne de alligevel godt blande sig og følge med feltet; der endte med en spredning på ca. 4 minutter.\nSå med den oplevelse indenfor vesten kunne de godt agere som vindere!\nOg hermed en opfordring til klubbens medlemmer om at prøve lidt af disse ting af; og i betragtning af aldersfordelingen i klubben er der også 50+ kategorier, hvor den blotte deltagelse giver en næsten sikker podieplads! Ihvertfald indenfor Coastal, der stadig er ny i DM regi og mangler flere deltagere i nogle kategorier.


Onsdag den 4. april 2018 ankom 13 glade elever fra 2. kl. på Skarrild Skole til det 3. læringsbesøg hos deres adoptionsvirksomhed Dagrofa Logistik i Herning.\nDenne gang skulle eleverne lære om varernes flow gennem lageret. Eleverne besøgte virksomheden for første gang i september 2017, og med deres nu tredje besøg var det elever, der efterhånden følte sig helt hjemme på arbejdspladsen. Klassen havde fået 2 nye elever, der ikke tidligere havde været med på Dagrofa Logistik, så de andre elever fortalte dem ivrigt om alt det de vidste om Dagrofa Logistik.\nDagens program startede med en gennemgang af sikkerhedsreglerne ved lagerchef Christina Olesen, udlevering af elevernes gule vest og navneskilte.\nEleverne blev herefter sendt rundt på terminalen, hvor de to-og-to skulle besøge hver deres arbejdsområde. De skulle senere fortælle de andre elever om arbejdsområdet. Herefter skulle eleverne i fællesskab tegne flowet for varernes gang igennem lageret.\nEleverne var rundt i alle afdelingerne: varemodtagelsen, tobaksaftelingen, ekspeditionskontoret, disponeringen, vinompakningen og blok ekspeditionen. I alle afdelingerne stod der medarbejdere klar til at fortælle eleverne om deres arbejdsopgaver, og herefter fik eleverne lov til at prøve kræfter med selve arbejdet.\nEfter elevernes forskellige arbejdssektionner var det 13 begejstrede elever der ingen blev samlet. Alle fortalte ivrigt om alt det, de havde oplevet. “Jeg har prøvet at sidde i en lastbil”, “Jeg badede i papkasser”, “Jeg har bestilt varer hjem til lageret”, “Jeg pakkede slik”, “Jeg lavede en arbejdsplan for medarbejderne” – stoltheden var ikke til at tage fejl af og mange af eleverne havde fået øjnene op for helt nye arbejdsmuligheder i logistikforretningen.\nSom eleverne Juliana, Benjamin, Emil og Freja efterfølgende har skrevet om deres oplevelser (uredigeret):\n“Først kørt vi i kalebusen til Dagrofa og så skule vi i et rem med alle de andre og så skule vi ha ralerne gennemgået og så skule vi ud til lært Mig og Benjamin var end i tobaks rem og så skule vi have en jelpper og hun hed zindijju og nu skule vi i gane med at pakke tobaks i en time og så kom en og hentede os og så gik vi op til de andre og så fik vi mad det var bøger og pasta og så fik vi en fidnesbinder og solbriler og så skul vi hjem og kørte vi kallebusen hjem”.\n“Emil og Freja skulle ud og lavede ting med flasker og papkasser der skulle vi putte vin i en store papkasse. Og bagefter skulle vi køre vin hen til hyller og så bagefter bade vi i papkasser og det var sjovt. Og så skulle vi hen til hver man spiser og der skulle vi lave noget med billeder og Freja bliv filmet med Daniel og så skulle vi ha noget at spise. Og så skulle vi hjem. Det var sjovt på Dagrofa”.\nEleverne fik overraskende hurtig styr på det samlede flow for varernes vej gennem lageret. Læringsbesøget sluttede med velfortjente burgere til frokost.


Hus til leje i Kongens Lyngby. 202 m2 Hus udlejes i Kongens Lyngby Sophus Bauditz Vej . Se denne lejebolig på Voreslejebolig.dk\n120 m2 rækkehus til leje i 2800 Kongens Lyngby\nHus til leje på Trongårdsvej, Kongens Lyngby\nTæt på DTU + Dyrehaven: Fredelig beliggenhed, tæt på offentlig transport. 2 store værelser i stueplan med egen indgang + stort køkken alrum/toilet/bad. Adgang til vaskemaskine/tørre...\n83 m2 villa til leje i 2800 Kongens Lyngby


Days Inn & Suites Laredo Texas i Laredo (TX) til Bedste Pris-garanti | Agoda.com\nDays Inn & Suites Laredo Texas7060 San Bernardo Avenue, Nye, Laredo (TX), USA, 78041 - Se på kortGodt6,9Baseret på56anmeldelserDays Inn & Suites Laredo TexasSe flere billederfitnesscenterSe flere billederSe alle 24 billeder7,6 Rigtig god placeringSe på kort7,6BeliggenhedFaciliteter du vil elskeaircondition\nExecutive-suite med dobbeltseng (ikke-ryger) (Executive Double Suite - Non-Smoking)\nExecutive Double Suite - Smoking\nSuite med 1 soveværelse - handicapvenlig/rygning ikke tilladt (One-Bedroom Suite - Disability Access/Non-Smoking)\nMere om Days Inn & Suites Laredo Texas;En oversigtFor rejsende der gerne vil opleve synet og lyden af Laredo (TX), så er Days Inn & Suites Laredo Texas det perfekte valg. Herfra har gæster glæde af nem adgang til alt, hvad denne livlige by kan tilbyde. De velholdte omgivelser samt stedets nærhed til Laredo International Airport er med til at give dette hotel sin særlige charme. På Days Inn & Suites Laredo Texas gøres der alt for at sikre gæsternes komfort. For at opnå dette tilbyder hotellet den mest imødekommende service og de bedste bekvemmeligheder. Gæsterne på dette hotel har glæde af gratis trådløst internet på alle værelser, reception åben hele døgnet, handicapfaciliteter, trådløst internet i fællesområder, parkering på stedet. Hotellets bekvemmeligheder er særligt udvalgt for at sikre den højeste komfort. På nogle af værelserne kan gæsterne finde aircondition, opvarmning, skrivebord, vækkeur, telefon. Hotellet tilbyder vidunderlige fritidsaktiviteter, som fitnesscenter, golfbane (inden for 3 km), udendørs pool, spillerum, der er med til at gøre dit ophold uforglemmeligt. Hvis du søger komfortabel og bekvemmelig overnatning i Laredo (TX), så er Days Inn & Suites Laredo Texas dit hjem væk hjemmefra.Vis mereHvad de tilbyderInternetadganggratis Wi-Fi på alle værelser Services og bekvemmelighederrygeområde Adgangkæledyr tilladt Tilgængelig i alle værelsergratis vand på flaske Talte sprogengelskarabisk Vis mindrePolitikkerEkstra senge afhænger af det værelse, du vælger. Se venligst det enkelte værelses maksimale belægning for flere oplysninger.Ved reservation af mere end 5 værelser, kan andre vilkår og yderligere tillæg gælde.Vis mereOplysningerGæsterne bedes fremvise gyldigt billed-id samt kreditkort ved indtjekning. Særlige ønsker afhænger af tilgængelighed ved indtjekningen. Opfyldelse af særlige ønsker kan ikke garanteres og vil eventuelt medføre tillægsgebyrer. Gæsterne bedes fremvise gyldigt billed-id og kreditkort ved indtjekning. Bemærk venligst, at hvorvidt særlige forespørgsler kan imødekommes, afhænger af tilgængelighed på ankomsttidspunktet, samt at der kan pålægges et gebyr.Vis mere\nVICTOR fra Mexico\nvery nice and entertaiment”\ncomfort, clean, in price.. very good, regular food.\nma fra Mexico\nbien se cumplio la funcion de descansar una noche”\nlimpieza ubicacion y cordialidad\nLaredo (TX) Ejendomme


» Bedste Neglefile på nettet - Klik for at se udvalget\nTemmelig mange online firmaer tildeler efterhånden et stort udvalg af fragtmetoder. En der er meget populær er nu til dags at få bragt ordren til en pakkeshop, hvor du selv kan afhente din bestilling når det passer dig. Fragtmetoden er jo temmelig simpel, og tit endda den mest betalelige slags levering.\nDu burde derudover foretrække at få produkterne sendt hjem til dig privat eller til når du er på job. Fragtløsningen er i regelen lidt mindre prisbillig, men ydermere ualmindeligt let gængelig. Den mest prisbevidste mulighed for levering vil dog altid vise sig at være selv at hente pakken, som dog beroer på at du har bopæl nær internet webshoppens adresse.\nAntal dages levering er selvfølgelig yderst bestemmende forudsat man absolut skal bruge varerne lige om lidt, og herved er det temmelig væsentligt at man besigtiger den estimerede leveringstid på det vedkommende produkt.\nDe fleste e-firmaer i Danmark reklamerer med dag-til-dag levering på en lang række af deres varenumre, men vær vagtsom da det nødvendiggør at bestillingen køres igennem tidligere end et nøjagtigt klokkeslæt, med hensynstagen til at de har mulighed for at nå at få varen pakket før logistikpersonalet har fri.\nIndtil flere internet outlets byder på fragt uden beregning, men typisk er det forudsat at du bestiller for et fastsat beløb. Desuden bør man gribe den mindst kostelige slags levering, hvilket i de fleste tilfælde – uden hensyn til om man bor ved Næstved, Rønne eller Skagen – vil blive at få dem til at køre din bestilling til en pakkeshop.\nDet har vist sig at være meget overkommeligt for forbrugerne at sammenligne priser (via fx PriceRunner) hos forskellige internet webshops, og på grund af dette har adskillige online forretninger ikke kunne slippe for at presse salgspriserne på produkterne – til drenge og piger, og tillige også til voksne – kolossalt, og endda nogle gange love levering uden omkostninger.\nDerfor kan det immervæk blive profitabelt at undersøge en række internet varehuse i Danmark efter rabat forud for at du gennemfører dit køb, sådan at man ikke er i tvivl om at antage den skarpeste pris.\nDu skal imidlertid være årvågen med, at når en internet butik afhænder varer til en salgspris som kan virke himmelråbende tiltalende, kan det mange gange være et fingerpeg om en falsk webbutik. Shopping med kort er heldigvis inkluderet i et lovbud, der begunstiger dig som kunde imod bedrageriske forhandlere på nettet.\nVi anbefaler bestillinger med kort eller betalinger med mobilen. Som en anden løsning kunne du benytte en løsning på afbetaling fra eksempelvis ViaBill, ifald du efterspørger at afdrage prisen senere.\nForinden folk køber i en netshop kan man i virkeligheden granske netshoppens vilkår, det er dog undertiden et omfattende arbejde.\nEn anden mulighed kunne være at granske hvorvidt e-shoppen er e-mærket, som skulle være et sympol på at webshoppen imødekommer de danske regler, udover at shoppen tit gennemses af sagkyndige der forstår lovgivningen. Derudover tilbydes du genvej til opbakning, for så vidt du forvoldes problemer i processen med dit køb.\nUdover dette kan det være til hjælp at man er opmærksom på de mest essentielle retningslinjer der gør sig gældende i forbindelse med transaktionen, som for eksempel hvilken bytteret online forretningen anvender. Derfor er det også afgørende, at man altid gemmer ens ordremail, så man senere vil kunne påvise bestillingen, ligegyldigt om du skal shoppe til en kvinde eller mand.\nTrustpilot præsterer ganske fortræffelige løsninger til at kortlægge en stor portion aktuelle forbrugeres anmeldelser og derfor rekommanderer vi, at du betragter internet butikkens ratings forinden du færdiggør din shopping.\nFacebook leverer lignende tilpas nyttige chancer for at få en idé om internet selskabets kundefokus. Desuden ser vi nogle internet varehuse som tilbyder folk at sammensætte en bedømmelse af deres købsoplevelse, som tillige må udnyttes til at få et indtryk af kundernes tilfredshed.\nDenne side er finansieret af indtægter fra reklamer. Vi har et fast samarbejde med nogle forskellige internet varehuse da vi introducerer butikkernes tilbud, og indhenter provision om den person vi sender videre udfører et indkøb.\nViden vedrørende varer og e-butikker vedligeholdes løbende, men vi ønsker ikke at blive stillet ansvarlig for reguleringer der er blevet udarbejdet efter at vi sidste gang opdaterede de viste data.


Job Application for Marketing Associate, Denmark at Presidents Institute\nMarketing Associate, Denmark\nTrives du i et miljø med højt tempo, hvor du sidder med stort ansvar? Har du lyst til at være en del af et ekseptionelt entreprenørielt team med unge, motiverede og ekstremt drevne personer? Er du nysgerrig og passioneret omkring marketing? Vil du tage ejerskab over at udvikle vores marketing strategi og processer? Så er du muligvis vores nye Marketing Associate.\nBaseret på vores ledelses og investorers erfaring har vi skabt et program, der vil sikre din professionelle og personlige udvikling. Du vil få unik adgang til vores netværk af ledere og investorer. Vi ønsker at give dig ejerskabet over udvikle og opbygge vores marketing processer, sætte det rette team og udvikle den strategi, der skal definere vores brand identity gennem vores marketingkanaler. Du vil arbejde fra vores hovedkontor i hjertet af København og for at sikre din konstante vækst giver vi dig:\nAnsvar for marketing i en forretning, der er støttet op af entreprenører med beviste resultater i succesfulde scale ups og virksomheder\nStrategisk såvel som operationelt ansvar for marketing i en virksomhed, hvor både dit arbejde og dine resultater er meget målbare og betydningsfulde for vores forretning\nUdvikle den strategi og processer som skal definere vores brand identity, kommunikationsstrategi og marketingkanaler\nWorkshops, mentortræning og kontinuerlig feedback fra ledelsen i Presidents Institute og på tværs af vores investorers portefølje af virksomheder\nProjekter der vil sikre dig en hurtig vej til en ledende stilling i vores virksomhed eller på tværs af vores internationale gruppe\nSom Marketing Associate får du den unikke mulighed at være en nøglespiller i at bygge vores forretning. Ved at give dig ejerskabet for vores marketing, vil vi konstant presse dig ud af din komfortzone. Dit arbejde vil foregå i tæt samarbejde med vores ledelse og du vil arbejde med vores vigtigste marketing udfordringer. Dine ansvarsområder vil bl.a. være at:\nUdvikle vores produktlinje så den følger vores medlemmers behov\nSegmentere vores databaser og maksimere revenuemuligheder fra vores CRM og kundedatabase\nKoordinere med content- og salgsteamet for at sikre, at vi rammer den rigtige målgruppe\nRekruttere og sammensæt det helt rigtige marketingsteam, så vi kan tage vores virksomhed til næste niveau\nDu er nysgerrig på mennesker og elsker at opbygge nære relationer


Ligegyldige facts…. 6/24 – Smugkroen\nUdgivet den 6. december 2018 1. februar 2019 af smugkroen\nLigegyldige facts…. 6/24\nJeg er et hundemenneske\nAltså, jeg kan også godt lide katte, kaniner, heste og andet pelsbesiddende. Jeg er ikke til fugle, krybdyr og fisk.\nJeg har næsten altid haft hund, den første erindring jeg har om hunde, er min morfars Sankt Berhardshund Trunte. Denne husker jeg tydeligt, fordi den bed mig i hovedet da jeg var ca. 3 år gammel. Det var så meget min egen skyld. Den skulle agere pony, da jeg havde været en tur i legoland og havde redet på en pony derude. Trunte synes ikke ideen var lige så god som jeg gjorde, så da jeg havde kastet mig op på ryggen af den, smed den mig af og bed mig midt i ansigtet. Der er stadig ar, men heldigvis ligner det et smilehul. Siden dengang har jeg ikke været fan af Sankt Bernhards hunde.\nHer hjemme bor Bailey, ham har jeg før skrevet lidt om. Han er en snart 7 år gammel blandingshund, der består af 3/4 japansk spids og 1/4 islandsk fårehund. Bailey lider af storhedsvanvid, og der er kun plads til en hund i universet og det er ham. Det bliver en spændende tur i sommerhus i julen, hvor min svoger og svigerinde medbringer Batman, der er ca. 3 gange så stor som Bailey. Men måske er det måden at socialisere ham på….. By the way – så kan Bailey se fjernsyn. Det er nogle gange lidt problematisk, da han går fuldstændig grassat bare der er et andet dyr på skærmen. Det er ligegyldigt om det er en hest, en ko, en hund, en ulv, en isbjørn – ja kort sagt hvad som helst. Godt fjernsynet hænger på væggen.\nHunden på billedet er min bonushund Louis. Han bor hos et vennepar af vores. Han er omkring et år gammel og har krudt i røven. Hvis hunde kan have ADHD, så har han det. Men han er godt nok sød.\nGod torsdag aften derude…\nKategorierStyr på mit shit, Verden udenfor Tagshund, hundebid, hundemenneske, mennesketsbedsteven\nForrige indlægForrige Ligegyldige facts… 5/24\nNæste indlægNæste Ligegyldige facts…. 7/24


Næste premierefilmBritt-Marie var her\nFilmen er roligt fortalt og har en konfliktfyldt stemning, der kommer til udtryk gennem hovedfigurens skrøbelige og til tider selvskadende sind. Filmen indeholder enkelte dramatiske scener, hvor han griber fat i nogle børn, der kaster sten på ham. I en anden scene overtræder han en kvindes grænser, da hun misforstår hans intentioner. I en tredje scene skydes en person ned. Efterfølgende ses hans lig i en åben kiste. Derudover kredser filmen tematisk ofte omkring psykisk sygdom og selvskadende adfærd. Idet filmen overordnet er roligt fortalt og det voldsomme ikke er udpenslet, vurderes filmen kun at kunne virke skræmmende på børn under 11 år.\n2D, Babybio, Seniorbio, Særvisning, Kunstklubben\nDet biografiske drama 'Van Gogh – Ved evighedens port' handler om den kæmpende hollandske kunstmaler Vincent van Gogh.\nPlaget af fattigdom, modstand og en lede ved Paris' grå klima rejser Vincent til den sydfranske by, Arles, for at finde det sollys, som både inspirerer hans kunst og holder ham i live.\nVanviddet er nemlig aldrig langt fra den stakkels mand, der kun klarer sig igennem hverdagen ved hjælp af en kærlig og mere succesfuld bror, venskabet med maleren Paul Gauguin og ikke mindst passionen for at male.\n'Van Gogh – Ved evighedens port' blev Oscar-nomineret i kraft af Willem Dafoes præstation som den legendariske kunstner, der aldrig oplevede anerkendelse i sin levetid, og som især er kendt for at have skåret sit eget øre af.\nFilmen er instrueret af kunstneren Julian Schnabel, der bl.a. stod bag den Oscar-nominerede Dykkerklokken og sommerfuglen. Udover Dafoe ses Oscar Isaac i rollen som Paul Gauguin, mens Mads Mikkelsen også medvirker. (copyright: kino.dk)\nVælg bedømmelseGive Van Gogh – Ved evighedens port 1/6Give Van Gogh – Ved evighedens port 2/6Give Van Gogh – Ved evighedens port 3/6Give Van Gogh – Ved evighedens port 4/6Give Van Gogh – Ved evighedens port 5/6Give Van Gogh – Ved evighedens port 6/6Fortryd bedømmelse\n"[Julian Schnabels] film drives i høj grad af kærlighed til hovedpersonen, og det smitter, så man selv bliver nærmest forelsket. Det gælder også denne gang." (Ida Rud)\n"... ingen forstod ham, før han døde. Men det gør Schnabel, der nærmest gør 'Ved evighedens port' ligeså sanselig som Van Goghs malerier." (Morten Vejlgaard Just)\n"... en film, der – med van Goghs ord – får en 'til at mærke hvordan det føles at være i live'." (Per Juul Carlsen)\n"... i lange passager smitter intensiteten, og dét jo først og fremmest i kraft af Willem Dafoes formidable præstation, belønnet som Venedigfestivalens bedste mandlige hovedrolle sidste år." (Søren Vinterberg)\n"Willem Dafoe har en af sit livs store roller som Vincent." (Bo Green Jensen)\nAnders N 7 måneder siden\nDen franske kunstmaler??\nHan var da vist hollandsk ;-)\nNiels Kondrupuser/669074 7 måneder siden\nEn glimrende van Gogh film\nSet endnu god van Gogh film - den er ok og kan få fire ud af seks stjerner